Sansepolcro
Sansepolcro je grad i općina od 15.876 stanovnika u provinciji Arezzo (Toskana) u Centralnoj Italiji.

Geografija 
Sansepolcro leži u gornjem toku rijeke Tibar, udaljen 35 km sjeveroistočno od svog provincijskog 
administrativnog centra Arezza.

Historija 
Sansepolcro je izrastao u gornjom toku rijeke Tibar, pored samostana Svetog groba (Santo Sepolcro) koji je isprva bio benediktinski, a nakon 1012. kamaldolijanski. Naselje je od 1103. bilo feud samostana, pa se grčevito borilo protiv opata. Stanovnici su iskoristili posljedice rivaliteta između pape Grgura IX i cara Svetog rimskog carstva Friedricha II, pa su se uspjeli osloboditi od samostana i njegovih opata, tako da je Sansepolcro krajem 13. vijeka postao srednjovjekovna komuna. Tad je pojačano savezništvo sa Arezzom koji im je pomogao da se oslobode, ali su tako izgubili svoju autonomiju. Vlast su prigrabili kondotijeri Uguccione della Faggiuola i Federico da Montefeltro, a nakon njih članovi dinastije Malatesta iz Firence te milanski Viscontiji. Takvo stanje potrajalo je sve do 1440. tj. Bitke kod Anghiarija, nakon koje gradom vlada Papinska Država, a nakon njih Republika Firenca i njene nasljednice (Firentinsko Vojvodstvo i Veliko Vojvodstvo Toskana).

Znamenitosti 
Od znamenitosti Sansepolcro ima katedralu sv. Ivana Evangelista i romanički kamaldolijanski samostan podignut između 1012. i 1045. godine, obnovljen tokom 13. i 14. vijeka te restauriran mnogo puta. Pored tog tu je i crkva sv. Franje sa brojnim  dijelovima iz 13. vijeka. U Pinakoteci Gradske vijećnice (Palazzo Comunale), čuvaju se značajna djela, među inima i dvije slike Piera della Francesca uz brojna djela toskanskih i venecijanskih slikara 15, 16. i 17. vijeka.

Privreda
Sansepolcro je grad prehrambene industrije (tjestenina), pored tog ima tvornicu ambalaže i namještaja.

Gradovi pobratimi 
  Neuchâtel, Švicarska
  Neuves-Maisons, Francuska
  Sinj, Hrvatska

Izvori

Vanjske veze

 Comune di Sansepolcro  

 
Gradovi u Toskani